Cuneiform Tablet KTS 2 11
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na sú-kà-lí-a šu-a-nim ù i-ku-pì-a-šùr qí-bí-ma um-ma i-dí-{d}EN.ZU-ma a-na i-ku-pí-a-šùr qí-bí-ma aḫ-ša-lim ù a-šur-na-da KÙ.BABBAR ú-la i-dí-nu-nim té-er-ta-kà ta-ḫi-tum li-li-ka-šu-nu-tí 6.33333 ma-na 4 GÍN KÙ.BABBAR ḫa-bu-lá-ku 4 ma-na a-mu-ra-am a-na ni-kà-sí-a ta-áš-qú-ul šu-ma KÙ.BABBAR la uš-ta-ak-ší-da-kum ma ḫa-ra-kà ta-la-ak i-na {d}UTU-ši wa-ṣa-i-kà sú-kà-lí-a ù šu-a-nim KÙ.BABBAR a-na ṣí-ib-tim li-il₅-qé-ú-ma li-dí-nu-ni-kum šu-ma i pá-ni wa-ṣa-i-kà KÙ.BABBAR lá ta-al-qí ṣí-ib-tám lá i-ma-nu-nim a-na aḫ-ša-lim ú a-šur-na-da šu-up-ra-ma KÙ.BABBAR lu-šé-bi₄-lu-nim